కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లి కౌంటీ క్రికెట్.. తికమకపెట్టే ప్రశ్నలకు బదులేది?
టీమిండియా కెప్టెన్ విరాట్ కోహ్లి కౌంటీ క్రికెట్లో ఆడటం గురించి ఓ రేంజ్‌లో చర్చ నడిచింది. జూన్ నెల మొత్తం సర్రే తరఫున ఆడతాడని.. ఈసారి ఎలాగైనా ఇంగ్లాండ్ గడ్డ మీద సత్తా చాటాలనే కసితో ఉన్నాడని ఊదరగొట్టారు.
Samayam Telugu | Updated:
May 25, 2018, 03:05PM IST
కోహ్లి కౌంటీ క్రికెట్.. తికమకపెట్టే ప్రశ్నలకు బదులేది?
టీమిండియా కెప్టెన్ విరాట్ కోహ్లి కౌంటీ క్రికెట్లో ఆడటం గురించి ఓ రేంజ్‌లో చర్చ నడిచింది. జూన్ నెల మొత్తం సర్రే తరఫున ఆడతాడని.. ఈసారి ఎలాగైనా ఇంగ్లాండ్ గడ్డ మీద సత్తా చాటాలనే కసితో ఉన్నాడని ఊదరగొట్టారు. కానీ మెడ గాయం కారణంగా అనూహ్య రీతిలో కౌంటీలకు దూరమయ్యాడు. కోహ్లీ సర్రే తరఫున ఆడటం గురించి గతంలోనే అనేక ప్రశ్నలు ఉత్పన్నమయ్యాయి. అవేంటంటే..
Visit Site
Recommended byColombia
కోహ్లి జూన్ మొత్తం సర్రే తరఫున ఆడతాడని చెప్పారు. ఇంగ్లాండ్ టూర్‌కు ముందు సన్నద్ధతకు ఉపకరిస్తుందని చెప్పారు. ఎన్ని మ్యాచ్‌లంటే.. స్పష్టత లేదు. ఓసారి మూడు ఫస్ట్ క్లాస్ మ్యాచ్‌లు, మూడు వన్డేలు ఆడొచ్చన్నారు. తర్వాత మూడు ఫస్ట్ క్లాస్ మ్యాచ్‌లు, ఐదు వన్డేలన్నారు.
ఐర్లాండ్‌తో జూన్ చివర్లో జరిగే టీ20లకు కోహ్లినే కెప్టెన్ అన్నారు. అప్పుడు సర్రేతో మూడు మ్యాచ్‌లు ఆడతాడా అంటే లేదు రెండు మ్యాచ్‌లే అని మాట మార్చారు. పోనీ ఐర్లాండ్‌తో జరిగేవి రెండు టీ20లా అంటే కాదు ఒకటేనన్నారు.
చివరకు సర్రేతో కౌంటీలకు దూరమయ్యాడు. అందు కోసం ముందుగా చెప్పిన కారణం హెర్నియేటెడ్ డిస్క్. తర్వాత మెడ నొప్పి అని, సన్‌రైజర్స్‌తో మ్యాచ్ సందర్భంగా గాయపడ్డాడని చెప్పారు. కోహ్లికి గాయమైన సంగతి గురువారం ఉదయం వరకు సర్రేకి సమాచారం అందించలేదు. సర్రే తరఫున ఆడటం లేదు కాబట్టి అప్ఘాన్‌తో టెస్టు మ్యాచ్ ఆడతాడా అంటే లేదని చెబుతున్నారు. ఈ ఒక్క విషయంలోనే కాసింత క్లారిటీ ఉంది. ఐర్లాండ్‌తో టీ20 మ్యాచ్ ఆడే అవకాశం ఉందని మాత్రమే చెప్పారు.
కోహ్లి ట్రైనింగ్ కోసం బెంగళూరు వెళ్తాడా అంటే.. లేదు కానీ జూన్ 15 నుంచి నేషనల్ క్రికెట్ అకాడమీలోనే ఉంటాడని ఫిట్‌నెస్ టెస్టులో పాల్గొంటాడని చెబుతున్నారు. ఒక వేళ ఫిట్‌గా లేకపోతే అనే ప్రశ్న లేవనెత్తితే.. సమాధానమే లేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.